460.21 ORDNI DWAR RINVIJU LI JSIR MINN TRIBUNALI LILL-QORTI TAL-ĀUSTIZZJA TAL-KOMUNITAJIET EWROPEJ L-AVVIŻ LEGALI 282 tal-2008. L-AVVIŻ LEGALI 282 tal-2008. 1. Titolu. It-titolu ta’ dan l-ordni huwa l-Ordni dwar Rinviju li jsir minn Tribunali lill-Qorti tal-Āustizzja tal-Komunitajiet Ewropej. 2. Rinviji lill-Qorti tal-Āustizzja tal-Komunitajiet Ewropej skont l-artikolu 234 tat-Trattat KE. (1) Għandha tkun ir-responsabbiltà ta’ tribunal Malti, u mhux tal-partijiet, li jiddefinixxi t-termini tar-rinviju lill-Qorti tal-Āustizzja tal-Komunitajiet Ewropej. Ir-rinviju għandu jidentifika b’mod ċar, konċiż u sempliċiki f in-natura tal-każ tippermetti il-mistoqsija lit-tribunal qed jitlob risposta għaliha. Ikun tajjeb ħafna li l-lingwa li tintuża tkun tista’ tiġi tradotta b’mod faċli. (2) It-tribunal li jagħmel ir-rinviju għandu, f’dokument singolu mehmuż mal-ordni: (a) jidentifika l-partijiet u jkun fih sommarju tan-natura u l-istorja tal-proċeduri; (b) ikun fih sommarju tal-fatti importanti, b’indikazzjoni jekk dawn ġewx ippruvati, jew ammessi jew qed ikunu preżunti; (ċ) jagħmel referenza għar-regoli tad-dritt nazzjonali (sostantiv u proċedurali) rilevanti għat-tilwima; (d) ikun fih sommarju ta’ dak li qed jitolbu l-partijiet sa fejn dan ikun rilevanti; (e) jispjega għaliex qed tintalab deċiżjoni tal-Qorti tal-Āustizzja tal-Komunitajiet Ewropej, waqt li jidentifika d-disposizzjonijiet tal-KE li dwar l-effett tagħhom hemm kwistjoni; (f) jifformula mingħajr ebda komplessità li tista’ tiġi evitata, il-mistoqsija(ijiet) li għaliha (hom) qed tintalab tweġiba. (3) Meta d-dokument ikun fil-fatt digriet, kif ta’ spiss ikun konvenjenti, partijiet li mhumiex rilevanti għar-rinviju għandhom jitħallew barra mit-test mehmuż mal-ordni. Għandha tiġi evitata l-inkorporazzjoni ta’ appendiċi, annessi jew dokumenti oħra mehmużin bħala parti mid-dokument, sakemm il-partijiet rilevanti jistgħu jiġu tradotti b’mod faċli u jistgħu jiġu identifikati b’mod ċar. (4) It-tribunal li jagħmel ir-rinviju għandu jiżgura li l-ordni ta’ rinviju, meta jkun finalizzat, jintbagħat minnufih lir-Reġistratur, Qrati Ċivili u Tribunali, sabiex dak l-ordni jista’ jintbagħat il-Lussemburgu mingħajr ebda dewmien. (5) Għandu wkoll jissemma b’mod ċar l-isem tat-tribunal li qed jagħmel ir-rinviju.